2. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 281504 της 30 Οκτ. /6 Νοεμ. 1954 (ΦΕΚ Β΄ 218) Περί τρόπου εξοφλήσεως χρεών εξ αχρεωστήτως ληφθεισών αποδοχών. Έχοντες υπ’ όψει τας διατάξεις της παρ. 3 του άρθρ. 2 και το άρθρ. 9 του υπ’ αριθ. 3079/54 Ν.Δ/τος περί ρυθμίσεως ζητημάτων τινών αναφερομένων εις την είσπραξιν των Δημοσίων Εσόδων, αποφασίζομεν: Σελ. 316 Α΄.1.Χρέη προς το Δημόσιον εξ αχρεωστήτως ληφθεισών αποδοχών εν γένει βεβαιούμενα εις τα Δημόσια Ταμεία από της λήψεως της παρούσης εισπράττονται άνευ προσαυξήσεως εκπροθέσμου καταβολής, εφόσον μεν ο οφειλέτης μισθοδοτείται ή συνταξιοδοτείται εκ του Δημοσίου Ταμείου, Δήμου, Κοινότητος ή Νομικού προσώπου δια παρακρατήσεως του 1/10 των μηνιαίων αποδοχών αυτού ή συντάξεως της παρακρατήσεως αρχομένης από του επομένου της βεβαιώσεως του χρέους μηνός. 2.Εφόσον ο οφειλέτης ούτε μισθοδοτείται ούτε συνταξιοδοτείται η εξόφλησις του χρέους αυτού ενεργείται εις αναλόγους μηνίαιας δόσεις καθοριζομένας αιτήσει του οφειλέτου υποβαλλομένη εντός μηνός από της ειδοποιήσεως του Δημοσίου Ταμείου περί του βεβαιωθέντος χρέους του, εάν μεν το χρέος υπερβαίνη τας 50.000 δραχμάς υφ’ ημών μετά γνώμην της Επιτροπή του άρθρ. 17 του Νόμ. 5940/33 εάν όμως το χρέος είναι μικρότερον των 50.000 δραχμών υπό των Διευθυντών των Ταμείων. 3.Αι ούτω καθοριζόμεναι δόσεις δεν υπόκεινται εις προσαυξήσεις εκπροθέσμου καταβολής, εν περιπτώσει όμως καθυστερήσεως πληρωμής δόσεως τινός το ποσόν ταύτης προσαυξάνεται κατά τας νομίμους προσαυξήσεις μη καθισταμένου εξ ολοκλήρου απαιτητού του υπολοίπου χρέους. Β΄.1.Χρέη της προκειμένης περιπτώσεως βεβαιωμένα εις τα Δημόσια Ταμεία κατά την λήψιν της παρούσης εξοφλούνται άνευ προσαυξήσεως εκπροθέσμου καταβολής εφόσον ο οφειλέτης μισθοδοτείται ή συνταξιοδοτείται εκ του Ταμείου του Δημοσίου, Δήμου, Κοινότητος και Νομικού Προσώπου δια παρακρατήσεως του 1/10 των μηνιαίων αποδοχών ή συντάξεως της παρακρατήσεως αρχομένης από 1 Δεκ. 1954. 2.Εφόσον ο οφειλέτης δεν μισθοδοτείται ούτε συνταξιοδοτείται η εξόφλησις του χρέους του ενεργείται εις αναλόγους μηνιαίας δόσεις καθοριζομένας ως εν τη ανωτέρω παρ. Α΄ εδάφ. 20 ορίζεται, αιτήσει του οφειλέτου υποβαλλομένη μέχρι 31 Ιαν. 1955 ειδοποιουμένου εγκαίρως προς τούτο του οφειλέτου υπό του διώκοντος Ταμείου. 3.Αι ανωτέρω δόσεις δεν προσαυξάνονται δια προσαυξήσεων εμπροθέσμου καταβολής ισχυούσης και δια ταύτας των εν παρ. Α΄ εδάφ. 3 οριζομένων. Γ΄.Προσαυξήσεις εκπροθέσμου καταβολής εισπραχθείσαι μετά την δημοσίευσιν του Ν. Δ. 3079/54 συμψηφίζονται προς το τυχόν υφιστάμενον χρέος ή επιστρέφονται εις τον καταβαλόντα. 37.Δ.η.2 Οφειλές προς το Δημόσιο 